## Mazón: “Complim amb la sanitat que mereixen els veïns de la platja de Sant Joan amb el nou centre de salut La Condomina en el qual invertirem 10,6 milions d’euros”

*** Anuncia que el centre sanitari comptarà amb una superfície de 3.490,83 m² i atén “una demanda històrica dels alacantins per a continuar avançant en l’equitat i atenció sanitària de la Comunitat Valenciana”
* Indica que Alacant “guanya un nou espai assistencial ampli i accessible, que beneficia també els professionals en disposar d’un entorn sanitari nou, modern i dotat amb el millor equipament mèdic”
* Recorda que la Generalitat “ha presentat el pressupost més alt i ambiciós en matèria sanitària de la història del nostre autogovern, perquè la salut és el primer”**

**Alacant.**

El president de la Generalitat, Carlos Mazón, ha anunciat que el Consell “complix amb la sanitat que mereixen els veïns de a platja de Sant Joan amb la posada en marxa del nou centre de salut La Condomina en el qual invertirem 10,6 milions d’euros”. En el Projecte de llei de pressupostos 2025 ja s’inclouen 100.000 euros per al projecte d’obra.

El cap del Consell ha mantingut una reunió amb representants de l’associació de veïns Juntos Avanzamos Playa de San Juan als quals ha traslladat que “atenem una reivindicació històrica dels alacantins per a continuar avançant en l’equitat i atenció sanitària de la Comunitat Valenciana”.

Així, ha assenyalat que el futur centre de salut, que se situarà en l’avinguda Locutor Vicente Hipólito, atendrà prop de 21.000 ciutadans i comptarà amb una superfície construïda d’aproximadament 3.490,83 m² i les obres del qual s’iniciaran en el primer trimestre de 2026 amb un termini d’execució de 24 mesos.

Es desenrotllarà en planta baixa i dos altures i incorporarà les àrees funcionals de recepció, Medicina de Família amb 8 consultes de Medicina i 8 d’Infermeria, Pediatria amb 4 consultes mèdiques i 2 d’Infermeria Pediàtrica i Odontologia Preventiva.

D’igual manera, inclourà zona d’extraccions i tractaments, les àrees de cures avançades i de la dona, una consulta de Rehabilitació amb fisioteràpia i gimnàs, un punt d’atenció continuada i una àrea administrativa.

El president ha indicat que Alacant “guanya un nou espai assistencial ampli, modern i accessible, a l’altura del que els seus ciutadans i professionals necessiten, dotat amb el millor equipament mèdic”.

Així mateix, ha assenyalat que, davant l’augment de la població que està experimentant la platja de Sant Joan, “és indispensable que la zona dispose de les infraestructures necessàries per a garantir el benestar dels seus veïns” i ha subratllat l’aposta de la Generalitat per “desbloquejar, accelerar i millorar les infraestructures sanitàries, reforçant els servicis hospitalaris”.

Mazón ha recordat que el govern del canvi “ha presentat el pressupost més alt i ambiciós en matèria sanitària de la història del nostre autogovern, perquè la salut és el primer”. En este sentit ha reiterat el compromís del Consell amb la sanitat pública, moderna i de qualitat que mereix la província d’Alacant.

Fecha: 24/03/2025